laion/Wikipedia-Exotic huggingface dataset:
כריסטיאן נבארו

כריסטיאן לי נבארו (באנגלית: Christian Lee Navarro; נולד ב-21 באוגוסט 1991) הוא שחקן אמריקאי, הידוע בתפקידו בתור טוני פדילה בסדרה של נטפליקס "13 סיבות" (2017–2020). נבארו נולד וגדל בברונקס, ניו יורק, ארצות הברית והוא ממוצא פורטו ריקני. הוא החל לשחק ב-2005 בגיל 14. בתחילה, הוא נאלץ להילחם על עבודה. הוא כיכב בפרסומות ובסרטים בתקציב נמוך. סרטו הראשון היה Day of the Dead 2: Contagium. בשנת 2007, הוא הופיע בפרק אחד בסדרה "חוק וסדר: כוונה פלילית". ב-2009 הוא הופיע בתפקיד ג'ון ווייט בסרט "Run It". היו לו גם תפקידים בסדרות טלוויזיה שונות, כמו "שוטרים בדם", "מונית ברוקלין" ו"הרומן". נבארו המשיך להופיע בסדרות טלוויזיה שונות עד שקיבל תפקיד חוזר בסדרת הטלוויזיה "ויניל". הפריצה הגדולה שלו הגיעה ב-2017 כאשר קיבל את התפקיד של טוני פדילה בסדרה המקורית של נטפליקס "13 סיבות". ב-2018 הופיע בתפקיד קורט בסרטה של מריאל הלר "האם אי פעם תסלחי לי?" בכיכובה של מליסה מקארתי. כריסטיאן נבארו, ברשת החברתית פייסבוק כריסטיאן נבארו, ברשת החברתית אקס (טוויטר) כריסטיאן נבארו, ברשת החברתית אינסטגרם כריסטיאן נבארו, במסד הנתונים הקולנועיים IMDb (באנגלית) כריסטיאן נבארו, באתר Rotten Tomatoes (באנגלית) Andreeva, Nellie (8 ביוני 2016). "13 Reasons Why Netflix Series: Dylan Minnette & Katherine Langford Lead Cast". Deadline Hollywood. נבדק ב-16 בספטמבר 2016. {{cite web}}: (עזרה) "Sorry, 13 Reasons Why Fans But This Popular Theory Has Been Debunked" (באנגלית). נבדק ב-2018-01-12. 13 Reasons Why's Christian Navarro Just Had His Say On A Major Fan Theory, MTV (באנגלית) Shea, Ryan (21 בינואר 2021). "'13 Reasons Why' Stud Christian Navarro Shows Off His Buff Bod". Instinct Magazine. נבדק ב-4 במרץ 2021. {{cite news}}: (עזרה) "Critical Role Makes a Radical Change to Its Table Lineup". CBR (באנגלית). 2023-03-17. נבדק ב-2023-05-19. "Critical Role Fans Believe Another Major Party Shakeup Is on the Horizon". CBR (באנגלית). 2023-05-17. נבדק ב-2023-05-19.
סאל קומבדי

סאל קומבדי (בצרפתית: Saël Kumbedi; נולד ב-26 במרץ 2005) הוא כדורגלן צרפתי המשחק כמגן ימני באולימפיק ליון מליגת העל הצרפתית. קומבדי גדל במחלקת הנוער של לה האבר וערך את הופעת הבכורה שלו בקבוצה הבוגרת בנובמבר 2021 במשחק הגביע הצרפתי. במרץ 2022 ערך את הופעת הבכורה שלו בליגה הצרפתית השנייה והפך לשחקן הצעיר ביותר שמקבל כרטיס אדום בתולדות הליגה. בעונת 2022/2023 כבר הפך לשחקן קבע בקבוצה הבוגרת של לה האבר. ב-31 באוגוסט 2022 חתם באולימפיק ליון מהליגה הראשונה תמורת מיליון אירו. באפריל 2023 האריך את חוזהו בליון עד 2027. קומבדי זומן לסגל נבחרת צרפת עד גיל 17 ואף זכה עמה באליפות אירופה עד גיל 17 ב-2022 כשהבקיע צמד במשחק הגמר. סאל קומבדי, באתר Transfermarkt סאל קומבדי, באתר Soccerway סאל קומבדי, באתר BDFutbol סאל קומבדי, באתר WorldFootball.net סאל קומבדי, באתר FootballDatabase.eu ARRIVÉE DU DÉFENSEUR SAËL KUMBEDI JUSQU’AU 30 JUIN 2025, ol
להתאהב מחדש

להתאהב מחדש (באנגלית: The Rebound) הוא סרט קולנוע אמריקאי מסוגת קומדיה רומנטית משנת 2009 בכתיבה ובימויו של ברט פרוידליך, עם קתרין זיטה-ג'ונס וג'סטין ברת'ה בתפקידים הראשיים. העלילה היא על אם יחידנית המתאהבת בבחור צעיר המשמש שמרטף לילידיה. סנדי (קתרין זיטה-ג'ונס) היא עקרת בית בת 40, אם לסיידי (קלי גולד) ופרנק (אנדרו צ'רי). יום אחד היא מגלה במקרה כי בעלה פרנק (סם רוברדס) בוגד בה עם חברה שלה. היא מחליטה להתגרש, לעבור עם הילדים לניו יורק ולהתחיל שם חיים חדשים. היא מתקבלת לעבודה ככתבת ספורט זוטרה בערוץ טלוויזיה. ארם פינקלשטיין (ג'סטין ברת'ה) הוא בחור יהודי בן 25 שמחפש ייעוד בחיים. הוא נישא לאליס (סטפני שוסטאק) שהגיעה מצרפת כדי שתוכל לקבל גרין קארד ולאחר שקבלה זאת, היא עזבה אותו והוא בינתיים לא גירש אותה כי אז תגורש מארצות הברית. הוריו הנרי (ארט גרפונקל) ורוברטה (ג'ואנה גליסון) דוחקים בו למצוא עבודה מכובדת ולהקים משפחה. בינתיים הוא עובד למחייתו בבית קפה. סנדי נתקלת בארם כאשר היא מחפשת דירה בבניין של בית הקפה. היא מוצאת חן בעיניו למרות הפרש הגילים והוא מקבל עליו להיות שמרטף של ילדיה. ארם באופיו הוא עדיין ילד - קורא הרי פוטר ומשתכר לאחר חצי כוס בירה. הוא מוצא שפה משותפת עם הילדים שנקשרים אליו. עד מהרה מתהדקים היחסים בין סנדי לארם עד לקיום יחסי מין. סנדי נכנסת להיריון וארם מתלהב מכך שיהיה להם ילד משותף. ההריון מתברר כהיריון חוץ-רחמי וסנדי מבהירה לארם כי הם אינם מתאימים מבחינת הגילים והאופי וכי עליהם להיפרד. אדם נפרד בצער ומתחיל במסעות ברחבי העולם. היא מאמץ ילד בבנגלה דש וחוזר כעבור 5 שנים. כעת הוא אדם בוגר בן 30. סנדי מקבלת קידום בעבודה ובאופן מקרי היא פוגשת בארם ובנו במסעדה. היא מצרפת אותו לשולחן עם ילדיה אליו גם מצטרפים הוריו של ארם. סנדי וארם משלבים ידיים מתחת לשולחן כאות לאהבה מחודשת. "להתאהב מחדש", במסד הנתונים הקולנועיים IMDb (באנגלית) "להתאהב מחדש", באתר נטפליקס "להתאהב מחדש", באתר AllMovie (באנגלית) "להתאהב מחדש", באתר Rotten Tomatoes (באנגלית) "להתאהב מחדש", במסד הנתונים הקולנועיים KinoPoisk (ברוסית) קדימון להתאהב מחדש, באתר יוטיוב להתאהב מחדש, באתר TCM
אהרון שאטל

אהרון שאטל הוא ספורטאי ספורט נכים ישראלי. שאטל נולד להורים עולים מתימן ובשנת 1949 סיפרה אימו שהיה קשור בפרשת ילדי תימן והוא נמצא בבית החולים לאחר מספר שבועות, אז גילתה שהוא סובל משיתוק ברגלו. שאטל היה פעיל במסגרת איל"ן בפתח תקווה ובמרכז הספורט לנכים. בשנות השבעים היה לסירוגין אלוף ישראל בטניס שולחן. הוא זכה בתחרויות טניס שולחן בעמידה ותחרויות טניס שולחן בישיבה. בהמשך החזיק בתואר 13 שנים ברציפות עד 1988. פעמיים התחרה במשחקים הפאראלימפיים: במשחקים הפאראלימפיים תל אביב (1968) התחרה בטניס שולחן בדרגת נכות C. בתחרות יחידים לא עלה משלבים מוקדמים לשלבי הגמר ובתחרות הזוגות (עם שלמה בלן) סיים בשמינית הגמר. במשחקים הפאראלימפיים טורונטו (1976) התחרה בטניס שולחן ובאתלטיקה בדרגת נכות 5. בתחרות ריצה ל-100 מטר סיים בשלב המוקדמות עם תוצאה של 25.40 שניות ולא העפיל לשלב הגמר. בטניס שולחן התחרה בתחרות היחידים וסיים במקום ה-21 ובתחרות הזוגות (עם ברוך חגאי) סיים במקום השישי. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) חבצלת דמארי, לא צריכים ילד משותק, חדשות, 31 באוקטובר 1985 120 ספורטאים באליפות הנכים בטניס שולחן, מעריב, 7 בדצמבר 1972 אברהם תשובה, גם בישיבה זכה שאטל באליפות הנכים בטנ"ש, מעריב, 20 בדצמבר 1979 הפתעות בטנ"ש לנכים, מעריב, 6 בדצמבר 1988
ג'ארל קוואנסה

ג'ארל אמורין קוואנסה (נולד ב-29 בינואר 2003) הוא כדורגלן אנגלי המשחק כבלם בליברפול מהפרמייר ליג. קוואנסה הצטרף לאקדמיית הנוער של ליברפול בגיל 5 מקבוצת נוער מקומית. הוא התקדם במעלה הקבוצות הצעירות ואף קפטן את קבוצת הנוער שהעפילה לגמר גביע הנוער האנגלי ב-2021. בינואר 2023, הושאל לבריסטול רוברס מהליגה השלישית וערך את הופעת הבכורה שלו בבוגרים. ברמה הבינלאומית, קוואנסה שיחק בנבחרות הצעירות של אנגליה החל מגיל 16. הוא זכה עם נבחרת אנגליה עד גיל 19 באליפות אירופה ב-2022, כשהבקיע את שער הניצחון בחצי הגמר מול איטליה ובישל שער בגמר. באוגוסט 2023, ערך קוואנסה את הופעת הבכורה שלו בקבוצה הבוגרת של ליברפול, כשנכנס כמחליף בניצחון 2 - 1 על ניוקאסל יונייטד בפרמייר ליג. קוואנסה היה חלק מסגל הנבחרת לטורניר גביע העולם עד גיל 20 בשנת 2023. ג'ארל קוואנסה, ברשת החברתית אינסטגרם ג'ארל קוואנסה, באתר Transfermarkt ג'ארל קוואנסה, באתר Soccerway ג'ארל קוואנסה, באתר BDFutbol ג'ארל קוואנסה, באתר WorldFootball.net ג'ארל קוואנסה, באתר FootballDatabase.eu England MU20s squad named for World Cup in Argentina, englandfootball
מיקולה בורצ'ק

מיקולה בורצ'ק (באוקראינית: Микола Бурачек) (16 במרץ 1871 - 12 באוגוסט 1942) היה צייר אימפרסיוניסטית ופדגוג אוקראיני. בורצ'ק למד בבית הספר לרישום בקייב אצל חריטון פלטונוב ואצל יאן סטניסלבסקי באקדמיה לאמנויות יפות בקרקוב (1905–1910). הוא גם למד בפריז, בסטודיו של אנרי מאטיס (1910–1911). התערוכה הראשונה שלו הייתה ב-1907. בשנים 1917–1922 לימד באקדמיה האוקראינית לאמנויות בקייב ולאחר מכן במכון הלאומי לאמנות קייב ובבית הספר למוזיקה ודרמה בקייב. הוא עבר לחרקוב והיה לרקטור המכון לאמנות חרקוב (1925). ב-1934 חזר לקייב ולימד במכון הלאומי לאמנות שם. בורצ'ק עבד גם בתיאטראות כמעצב במה. ב-1934 עבד בתיאטראות חרקוב, ותכנן במות להצגות, ובשנת 1937, הוא עבד עם תיאטראות דונייצק. הוא היה צייר נוף וירטואוז, צייר נופים אימפרסיוניסטיים המוקדשים לנושאים האוקראינים כמו בוקר על הדנייפר (1934), עצי תפוחים בלבלוב (1936) ו"הדנייפר הרחב" (1941). בשנת 2004 הנפיק הדואר האוקראיני בול המבוסס על ציורו של בורצ'ק משנת 1919 של קתדרלת סנט מיכאל עם כיפת הזהב. מדיה וקבצים בנושא מיקולה בורצ'ק בוויקישיתוף Burachek, Mykola, www.encyclopediaofukraine.com Yuriy Dujenko. Mykola Burachek. Kyiv, Mistectvo, 1967.
איוב אמראווי

איוב אמראווי (בערבית: ايوب عمراوي; נולד ב-14 במאי 2004) הוא כדורגלן צרפתי-מרוקאי, המשחק בקבוצת אמיין מהליגה הצרפתית. אמראווי נולד בצרפת להורים שהיגרו ממרוקו, וגדל במחלקות הנוער של Ollioules, Racing Toulon ו-SC Air Bel והצטרף לקבוצת הנוער של ניס בשנת 2019. ב-20 ביוני 2021, הוא חתם על חוזה מקצועי ראשון במועדון עד 2024. הוא ערך את הופעת הבכורה שלו בקבוצה הבוגרת של המועדון בניצחון 3–0 על מונקו ב-26 בפברואר 2023 במסגרת הליגה הצרפתית. הוא זומן לנבחרת מרוקו עד גיל 20 במרץ 2022, ורשם הופעה אחת ב-29 במרץ 2022 בתיקו 2–2 עם רומניה. ביוני 2023 נכלל בסגל הסופי של הנבחרת עד גיל 23 לקראת גביע אפריקה עד גיל 23 2023, אותו אירחה מרוקו עצמה, שם זכו אריות האטלס בתואר, והעפילו לאולימפיאדת פריז (2024). מדיה וקבצים בנושא איוב אמראווי בוויקישיתוף איוב אמראווי, באתר Transfermarkt איוב אמראווי, באתר Soccerway איוב אמראווי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איוב אמראווי".
דארקו גיאבי

דארקו בואטנג גיאבי (באנגלית: Darko Boateng Gyabi; נולד ב-18 בפברואר 2004 בלונדון שבאנגליה) הוא כדורגלן אנגלי המשחק בעמדת הקשר בקבוצת לידס יונייטד מהפוטבול ליג צ'מפיונשיפ. גיאבי גדל במחלקות הנוער של קריי וונדררס ומילוול. בשנת 2018 עבר למחלקת הנוער של מנצ'סטר סיטי. ב-4 ביולי 2022 חתם גיאבי על חוזה לארבע שנים בלידס יונייטד מהפרמייר ליג. בעונתו הראשונה במועדון שיחק בעיקר בקבוצת הנוער. ב-9 בנובמבר ערך את הופעת הבכורה שלו בקבוצה הבוגרת של המועדון, בהפסד 1-0 לוולברהמפטון וונדררס במסגרת הסיבוב השלישי של גביע הפוטבול ליג לעונת 2022/2023. ב-28 בדצמבר ערך את הופעת הבכורה שלו בליגה, בהפסד 3-1 למנצ'סטר סיטי במסגרת המחזור ה-17 לעונת 2022/2023. זו הייתה הופעת הליגה היחידה שלו בעונה זו, בסופה נשרה לידס יונייטד לפוטבול ליג צ'מפיונשיפ. גיאבי היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר. דארקו גיאבי, באתר Transfermarkt דארקו גיאבי, באתר Soccerway דארקו גיאבי, באתר BDFutbol דארקו גיאבי, באתר WorldFootball.net דארקו גיאבי, באתר FootballDatabase.eu Man City sign 14-year-old midfielder Darko Gyabi באתר Manchester Evening News, ‏ 22 בנובמבר 2018 (באנגלית) Leeds confirm Gyabi signing באתר BBC, ‏ 4 ביולי 2022 (באנגלית) Fifa Under-20 World Cup: England name squad for tournament באתר BBC, ‏ 11 במאי 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דארקו גיאבי".
זוריקו דויטאשווילי

זוריקו "זוקה" דביטאשווילי (בגאורגית: ზურიკო დავითაშვილი ; נולד ב-15 בפברואר 2001) הוא כדורגלן גאורגי המשחק בעמדת הקשר והקיצוני בקבוצת סנט אטיין ובנבחרת גאורגיה. דויטאשווילי גדל בדינמו טביליסי, וערך את הופעת הבכורה שלו בקבוצה ב-29 בספטמבר 2017 נגד קולחתי 1913 פותי. בשנת 2018 עבר ללוקומוטיב טביליסי. באותה שנה שם ה"גרדיאן" את דוויטאשווילי בין 60 השחקנים הצעירים הטובים ביותר ברחבי העולם. שנה לאחר מכן נבחר לשחקן הכדורגל הגאורגי הצעיר הטוב ביותר של העונה. ב-29 ביוני 2019, דוויטאשווילי חתם על חוזה לשלוש שנים עם רובין קאזאן מהפרמייר ליג הרוסי. הוא ערך את הופעת הבכורה שלו בליגת העל הרוסית ב-15 ביולי 2019 במשחק פתיחת העונה נגד לוקומוטיב מוסקבה. אופ"א כללה את זוריקו ברשימת חמישים הכישרונות הצעירים בתחילת 2020. ב-20 באוגוסט 2020, דוויטאשווילי הצטרף לרוטור וולגוגרד בהשאלה לעונת 2020/2021. ב-16 ביולי 2021, חוזהו עם רובין בוטל בהסכמה הדדית. ארבעה ימים לאחר מכן, הוא חתם בארסנל טולה. ב-23 במרץ 2022, דוויטאשווילי חתם בדינמו בתומי. החתימה הגיעה לאחר הפלישה הרוסית לאוקראינה ב-2022. פיפ"א איפשרה לשחקנים זרים שמשחקים ברוסיה אישור לסיים את החוזה שלהם באופן מיידי. ב-2 בספטמבר 2022 עבר דוויטאשווילי לבורדו בהשאלה לעונה אחת. הוא כבש שער בכורה במשחק הבכורה בניצחון על דיז'ון ב-17 בספטמבר. לאחר עונת 2022/2023, מימש המועדון את האופציה לרכוש אותו בחוזה לארבע שנים. ב-11 ביולי 2024 חתם דוויאטשווילי בסנט אטיין. ב-5 בספטמבר 2019 ערך דוויטאשווילי את הופעת הבכורה שלו בנבחרת גאורגיה, בתיקו 2-2 נגד נבחרת קוריאה הדרומית במשחק ידידות. ב-8 בספטמבר 2021 הבקיע את שער הבכורה שלו בנבחרת, בהפסד 4-1 לנבחרת בולגריה במשחק ידידות. נכלל בסגל נבחרת גאורגיה לטורניר יורו 2024. מדיה וקבצים בנושא זוריקו דויטאשווילי בוויקישיתוף זוריקו דויטאשווילי, באתר Transfermarkt זוריקו דויטאשווילי, באתר Soccerway זוריקו דויטאשווילי, באתר WorldFootball.net זוריקו דויטאשווילי, באתר National Football Teams זוריקו דויטאשווילי, באתר FootballDatabase.eu Marcus Christenson, Jim Powell, Garry Blight, Frank Hulley-Jones, Next Generation 2018: 60 of the best young talents in world football, the Guardian (באנגלית) წლის რჩეულები: 2019, mygoals.ge UEFA.com, Fifty for the future: UEFA.com's ones to watch | UEFA Champions League, UEFA.com, ‏2020-02-14 (באנגלית) საქართველოს ნაკრების შემადგენლობა ევრო 2024-ის მოსამზადებელ ეტაპზე באתר הרשמי של התאחדות הכדורגל הגאורגית, 22 במאי 2024 (בגאורגית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זוריקו דויטאשווילי".
ג'יימס בידל

ג'יימס ג'יילס בידל (באנגלית: James Giles Beadle; נולד ב-16 ביולי 2004 באנגליה) הוא כדורגלן אנגלי המשחק בעמדת השוער בקבוצת אוקספורד יונייטד מהפוטבול ליג הראשונה, בהשאלה מברייטון אנד הוב אלביון. בידל גדל במחלקות הנוער של צ'רלטון את'לטיק וברייטון אנד הוב אלביון. ב-18 בינואר 2023 הושאל בידל מברייטון אנד הוב אלביון לקרו אלכסנדרה מהפוטבול ליג השנייה. הוא ערך תשע הופעות ליגה במדי המועדון. ב-23 ביוני 2023 הושאל בידל לאוקספורד יונייטד מהפוטבול ליג הראשונה החל מ-1 ביולי. בידל היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך הופעה אחת בטורניר. ג'יימס בידל, באתר Transfermarkt ג'יימס בידל, באתר FootballDatabase.eu Crewe: Brighton keeper James Beadle and Southampton's Ryan Finnigan sign on loan באתר BBC, ‏ 18 בינואר 2023 (באנגלית) James Beadle to join Oxford United באתר הרשמי של אוקספורד יונייטד, 23 ביוני 2023 (באנגלית) Fifa Under-20 World Cup: England name squad for tournament באתר BBC, ‏ 11 במאי 2023 (באנגלית)
ועידת הוסבאך

ועידת הוֹסְבַּאך (Hossbach) הייתה ועידה שהתקיימה ב־5 בנובמבר 1937, ובה נכחו ראשי הכוחות המזוינים של גרמניה הנאצית וכן פון נויראט. הפרוטוקול נרשם על ידי אוברסט פרידריך הוסבאך שהיה מזכירו הצבאי של היטלר, ולכן נקראת הוועידה על שמו. בוועידה סקר היטלר את התוכניות האסטרטגיות של גרמניה, ואת המהלכים הצבאיים שנחוצים על מנת להגשים אותן. בוועידה היטלר הסביר לראשונה בפני ראשי המטה הצבאי, את תוכניותיו כיצד להשיג את אותו מרחב מחיה, שגרמניה חייבת על מנת להביא לשגשוג של העם הגרמני. היטלר התייחס אל הגרמנים האתניים החיים מחוץ לגבולות הרייך, בעיקר במדינות אוסטריה וצ'כוסלובקיה, וטען כי יש לאחדם עם שאר האומה הגרמנית, ואת זאת ניתן לעשות רק בכוח צבאי. היטלר התייחס למצבה של גרמניה ביחס למצב המעצמות המערביות בריטניה וצרפת, והעריך כי גרמניה עדיין לא מוכנה לפתוח במלחמה מולן. הוא הציב כמה תרחישים אפשריים ומועדים ליציאה למלחמה אך עדיין ללא מועד או כיוון מדויק. בין האנשים שנכחו בישיבה, חלקו שלושה על דבריו של היטלר - ורנר פון בלומברג וורנר פון פריטש שהיו מפקדי הצבא, וקונסטנטין פון נויראט שהיה אז שר החוץ. אמנם הם לא התנגדו בצורה מוחלטת להיטלר, אך טענו כי יכולים להיות קשיים מסוימים בלוח הזמנים, וכי גרמניה ודאי שאיננה מוכנה עכשיו ליישם את המהלכים עליהם הוא מדבר. זמן לא רב לאחר הוועידה הועברו השלושה מתפקידם באמתלות שונות. מכאן והלאה היה ברור כי היטלר שואף להציב לידו "עושי-הן", ולמעשה להשתלט על מערכת השלטון לחלוטין. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אימרי סמואלס

אימרי-נראין צ'ה היינס-סמואלס (באנגלית: Imari-Narain Che Hines-Samuels; נולד ב-5 בפברואר 2003 באנגליה) הוא כדורגלן אנגלי המשחק בעמדת המגן השמאלי בקבוצת ברייטון אנד הוב אלביון מהפרמייר ליג. סמואלס גדל במחלקת הנוער של רדינג. ב-5 באוגוסט 2022 חתם בברייטון אנד הוב אלביון מהפרמייר ליג, והחל לשחק בקבוצת הנוער של המועדון. סמואלס היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר. אימרי סמואלס, באתר Transfermarkt אימרי סמואלס, באתר FootballDatabase.eu Brighton sign Imari Samuels from Reading באתר The Argus, ‏ 5 באוגוסט 2022 (באנגלית) Fifa Under-20 World Cup: England name squad for tournament באתר BBC, ‏ 11 במאי 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אימרי סמואלס".
Jungle Drum

"Jungle Drum" (בעברית: "תוף ג'ונגל") הוא הסינגל השלישי של הזמרת האיסלנדית אמיליאנה טוריני מאלבומה השלישי "Me and Armini". השיר יצא לאור כהורדה דיגיטלית ב-9 במרץ 2009 ומאוחר יותר ב-19 ביוני של אותה שנה (2009) כסינגל על דיסק בגרמניה. המבקרים קיבלו את השיר בחום רב. הכתב של PopMatters ספנסר טריקר כינה את "Jungle Drum" "המנגינה הכי קליטה" באלבום (לצד "Big Jumps"), "כל מקצב טוב כמו הסינגלים מאלבומה Fisherman's Woman". הוא גם שיבח את השיר על כך שהוא מתהדר ב"פזמון שאי אפשר לעמוד בפניו שמציג קצת פיזור בלתי צפוי לחלוטין". מתיו אלארד מהArtistdirect הצהיר כי השיר "צריך להיות פרסומת לאייפון". הכתב מהClickmusic פרנסיס ג'וליי קרא לשיר "תוסס, אבן חן קטנה וכיפית, מזכיר את ננסי סינטרה בתקופת הזוהר שלה", ו"פופ סקנדינבי מדבק". המבקרים הן בPopmatters והן בClickmusic שיבחו את הקטע המקצבי של השיר כשאמרו עליו בלתי אפשרי "לא לרקוע ברגליים" לאורכו. בשנת 2009 השיר הופיע בתוכנית הטלוויזיה הטופ מודל הבאה של גרמניה. בכך, השיר נהפך להיות מאוד פופולרי במדינות דוברות גרמנית. השיר תוכנן להופיע במשחק הווידאו Just Dance 3, אך לא הופיע שם לבסוף מסיבות לא ידועות. בשנת 2010, השיר שימש כשיר נושא בסרטון וידאו שהוכן עבור ממשלת איסלנד (הפוליטיקה של איסלנד) לקמפיין הרשמי "השראה מאת איסלנד" ("Inspired by Iceland") על מנת לפתות תיירים לבקר באיסלנד. השיר הופיע לראשונה במצעדי ה-GfK אנטרטיינמנט במקום ה-12, והגיע בשיאו למקום הראשון בשבוע הרביעי לכניסתו, שם שהה במשך שמונה שבועות ברציפות. הוא נשאר במצעד סה"כ במשך 35 שבועות. השיר גם הגיע למקום הראשון במצעד הÖ3 Austria Top 40 באוסטריה, ובמצעד האולטראטופ. מידע על היצירה "Jungle Drum" באתר מיוזיק בריינז מידע על היצירה "Jungle Drum" באתר Discogs
לילה בחוף אכזיב

"לילה בחוף אכזיב" הוא שיר שכתבה נעמי שמר ב-1964. השיר נכתב לתוכניתה הראשונה של שלישיית גשר הירקון, ובהמשך שולב בסרט "דליה והמלחים" בביצוע חברי השלישייה. ב-1964 ביקש במאי הקולנוע מנחם גולן משמר לכתוב שיר שיצטרף לפס הקול של סרטו החדש “דליה והמלחים”. השיר מתאר תחושת אובדן וגעגועים לאהובה שנעלמה, לאחר שהתהלכה לבדה על החוף לעבר “הַקוֹלוֹת אֲשֶׁר קָרְאו” לה. הרקע לכתיבת השיר הוא ביקור של שמר בחוף אכזיב, שהיה באותה תקופה אתר בילוי פופולרי בקרב אנשי הבוהמה התל אביביים. בביוגרפיה שכתב מוטי זעירא על שמר נאמר שהשיר מתייחס לאחד הביקורים של שמר במדינת אכזיב, שבו נותרה שם בגפה. לילה בחוף אכזיב, באתר הספרייה הלאומית עופרה עופר אורן Ofra Offer Oren, “לילה בחוף אכזיב”: מה היו הקולות אשר קראו לה, באתר עופרה עופר אורן | סופרת ספרים, ‏2020-07-05 יואב איתיאל‏, בגיל 88: מת "נשיא מדינת אכזיב" אלי אביבי, באתר וואלה, 17 במאי 2018
אופיר ליבשטיין

אופיר ליבשטיין (1 באוגוסט 1973, ג' באב ה'תשל"ג – 7 באוקטובר 2023, כ"ב בתשרי ה'תשפ"ד) היה ראש המועצה האזורית שער הנגב, מאז הבחירות ב-2018. נהרג בחילופי אש עם מחבלים במהלך הטבח בכפר עזה. אופיר ליבשטיין נולד באילת, שבה התגוררו הוריו בשל שירותו הצבאי של אביו. בגיל 4 חזרו הוריו לכפר נטר, שבו התגוררו קודם לכן. ליבשטיין למד בכפר הילדים והנוער ויצו קנדה הדסים. שירת בצה"ל כחובש וכמדריך בחיל הרפואה. עסק בהקמת אתרי מסחר אלקטרוני. ב-2017 נבחר למנכ"ל איגוד התעשייה הקיבוצית, לאחר ששימש סמנכ"ל סחר חוץ באיגוד ויו"ר קרן המשתלה לעידוד יזמות וחדשנות. מ-2007 היה חבר מועצה. באותה שנה יזם ומאז ניהל את פסטיבל דרום אדום. בבחירות 2018 ניצח את נירה שפק ברוב של 68.31%, והיה ראש מועצה אזורית שער נגב, עד שנהרג ב-7 באוקטובר 2023. לאחר שנהרג התגלה ביולי 2024 חזונו "מהישרדות לצמיחה", בדבר דרכי הפעולה להקמת קהילה חזקה וניהולה בזמן משבר. חזונו מאומץ על ידי קהילות המועצה האזורית, שחווים בתקופה שלאחר 7 באוקטובר, משברים ושינויים עקב במלחמה. היה נשוי לוורד, ואב לארבעה ילדים. התגורר בכפר עזה. בבוקר שמחת תורה ה'תשפ"ד, 7 באוקטובר 2023 בזמן שהיה יחד עם כיתת הכוננות שהגנו על היישוב, נהרג ליבשטיין במתקפת הפתע על ישראל בחילופי אש עם מחבלים של ארגון הטרור חמאס שחדרו מרצועת עזה. ליבשטיין היה ההרוג הראשון ששמו הותר לפרסום במתקפה. כיוון שנפל כחלק מכיתת הכוננות של היישוב, הוכר כחלל צה"ל. גם בנו, ניצן ליבשטיין, נרצח באותה התקפה על הקיבוץ. במתקפת הפתע נספו גם חמותו בלהה אפשטיין ונכדהּ נטע אפשטיין, שקפץ על רימון כדי להציל את ארוסתו אירן שביט. ב-29 בנובמבר הוחלט כי היישוב המתוכנן "חנון" שעתיד לקום במועצה האזורית שדות נגב, ייקרא "אופיר" על שמו. לזכרו, כמייסד פסטיבל "דרום אדום", ולקראת ט"ו בשבט תשפ"ד ינואר 2024, הוטסו פקעות כלניות אדומות להפצה במוסדות הקהילות היהודיות באירופה. זכה בפרס "אבירי איכות השלטון" מטעם התנועה לאיכות השלטון ביוני 2024. ביולי 2024 הוקמה "קרן אופיר", להנצחתו והנחלת מורשתו בפיתוח מנהיגות, חיבור קהילות מחו"ל לישראל ובמיוחד לחבל הארץ הדרומי מדיה וקבצים בנושא אופיר ליבשטיין בוויקישיתוף ליאת רון, ‏הכירו את היזם שעזב את ההייטק כדי להיות ראש מועצה, באתר גלובס, 1 במאי 2021 "אחד המאמצים להחזיר את העוטף ל-100% גן עדן", באתר צה"ל, 7 בנובמבר 2023 אופיר ליבשטיין, באתר יזכור יניר יגנה, אמיר בוחבוט, ארז הראל, אורי סלע, טל שלו‏, עזה פתחה במלחמה: עשרות מחבלים ברחובות ישראל - חשש להרוגים וחטופים; צה"ל תוקף ברצועה, באתר וואלה, 7 באוקטובר 2023 ליאת רון, ‏הכירו את היזם שעזב את ההייטק כדי להיות ראש מועצה, באתר גלובס, 1 במאי 2021 אופיר ליבשטיין נבחר לתפקיד מנכ"ל איגוד התעשייה הקיבוצית, באתר פורטל חקלאות טבע וסביבה ניקי גוטמן, הפתעה בחוף אשקלון: ראש המועצה המכהן בחוץ, באתר ישראל היום, 31 באוקטובר 2018 מתן צורי, הצוואה של אופיר, באתר ynet, 26 ביוני 2024 אחיין ראש המועצה שנרצח הקדיש לו פיצוץ מנהרה: "לא נקמה, הגנת המולדת", באתר ‏מאקו‏, 7 בנובמבר 2023 הותרו לפרסום שלושה שמות נוספים של חללי צה"ל, באתר "סרוגים", 17 באוקטובר 2023 מתן צורי, ייקבר לצד אביו: אותרה גופת בנו של ראש המועצה שנרצח בכפר עזה, באתר ynet, 19 באוקטובר 2023 ספורטאי בנשמה: סיפור חייו של נטע אפשטיין ז"ל, באתר ONE‏, 22 באוקטובר 2023 יעל צ'כנובר, המיזם לזכר ראש המועצה שנרצח: פקעות כלניות יישתלו באירופה, באתר ynet, 21 בינואר 2024 ביני אשכנזי‏, ראש המועצה שנהרג ב-7 באוקטובר וחושף שחיתויות: פורסמה רשימת זוכי אות אבירי איכות השלטון, באתר וואלה, 20 ביוני 2024
עוזי טסה

עוזי טסה (נולד ב-18 ביולי 1951) הוא ספורטאי ספורט נכים ומהנדס תוכנה ישראלי. בנעוריו החל להתאמן במרכז הספורט לנכים ברמת גן, השתתף בתחרויות ארציות ובינלאומיות. במשחקים הפאראלימפיים תל אביב (1968) התחרה בשחייה ובאתלטיקה. בשחייה התחרה בשני משחים: במשחה ל-50 מטר בסגנון גב סיים את משחה הגמר בתוצאה של 43.3 שניות ודורג במקום הרביעי, ובמשחה ל-100 מטר בסגנון חופשי סיים במשחה המוקדמות בתוצאה של 1:31.5 דקות. באתלטיקה התחרה בארבעה תחומים: בהדיפת כדור ברזל דורג במקום השישי עם תוצאה של 6.95 מטר, בהטלת כידון דורג במקום החמישי עם תוצאה של 23.87 מטר, בזריקת אלה דורג במקום הרביעי עם תוצאה של 38.83 מטר ובמירוץ כיסאות גלגלים ל-60 מטר דורג במקום השביעי עם תוצאה של 14.8 שניות. במשחקי סטוק מנדוויל לשנת 1969 זכה במקום הראשון בהטלת כידון וזריקת אלה ובמקום השלישי בזריקת דיסקוס. במשחקים הפאראלימפיים היידלברג (1972) התחרה באתלטיקה, בשחייה ובסייף. בשחייה התחרה בשני משחים בדרגת נכות 6: במשחה ל-100 מטר בסגנון חופשי סיים בתוצאה של 1:28.93 דקות ולא העפיל למשחה הגמר, ובמשחה ל-100 מטר בסגנון גב סיים במשחה הגמר בתוצאה של 1:35.52 דקות ודורג במקום הרביעי. באתלטיקה התחרה בשני תחומים בדרגת נכות 5: בהטלת כידון דורג במקום החמישי עם תוצאה של 26.85 מטר ובזריקת דיסקוס דורג במקום ה-12 עם תוצאה של 22.94 מטר. בסייף התחרה בשני תחומים: בסייף חרב לא העפיל לגמר ובסייף רומח דורג במקום השישי. היה שחקן כדורסל כיסאות גלגלים והשתתף במשחקי אליפות אירופה. טסה למד מתמטיקה ומדעי המחשב באוניברסיטת תל אביב ובמכון ויצמן למדע. בשנת 1981 השלים עבודת דוקטורט בהנחיה של אביעזרי פרנקל. עד שנת 1991 עבד בצה"ל ומאז הוא עובד בחברות תוכנה והייטק. מספר שנים עבד בחברות טקנומטיקס ודוקוסיין. פיוטים ממסורת תימן בביצוע משותף שלו ושל אביו רצון טסה נכללים במיזם הזמנה לפיוט. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) נבחרת הנכים בכדורסל - לחו"ל, מעריב, 18 במאי 1978 Uzi Tassa שירת הדיואן בשרעב ומשורריה / תהודה 33, עמ' 201 - 226